Flabba-moord: Vrou op borgtog vrygelaatArgieffoto Sindisiwe Manqele, wat verdink word van die moord die musikant Nkululeko “Flabba” Habedi, is Maandag in die Alexandra-landdroshof in Johannesburg op borgtog van R10 000 vrygelaat. Landdros Gideon Schnetler het gesê Manqele moet aan verskeie borgtogvoorwaardes voldoen. Sy moet onder meer elke Woensdag en Vrydag by die Midrand-polisiestasie aanmeld en die ondersoekbeampte in kennis stel as sy Gauteng gaan verlaat. Die saak is tot 13 Mei uitgestel vir verdere ondersoek. Habedi (38), ŉ lid van die hip-hop-groep Skwatta Kamp, is verlede Maandag in die vroeë oggendure by sy huis in Johannesburg met ŉ skerp voorwerp doodgesteek. Manqele, sy meisie, is kort daarna in hegtenis geneem. Manqele se verklaring, wat Maandag by die hof ingedien is, sê sy het uit selfverdediging opgetree. Lees meer hier.